Document ID: 32014R0968

РЕГЛАМЕНТ ЗА ИЗПЪЛНЕНИЕ (ЕС) № 968/2014 НА КОМИСИЯТА
от 12 септември 2014 година
за изменение на Регламент за изпълнение (ЕС) № 170/2013 за определяне на преходни мерки в сектора на захарта поради присъединяването на Хърватия
ЕВРОПЕЙСКАТА КОМИСИЯ,
като взе предвид Договора за присъединяването на Хърватия,
като взе предвид Акта за присъединяването на Хърватия (1), и по-специално членове 41 и 16 от него във връзка с раздел 3, буква а), точка 4 от приложение IV към него,
като има предвид, че:
(1)
С Регламент за изпълнение (ЕС) № 170/2013 на Комисията (2) се определят преходни мерки в сектора на захарта поради присъединяването на Хърватия към Съюза. В глава II, раздел 2 от посочения регламент се уреждат определянето и изтеглянето на излишните количества захар, налични в Хърватия към датата на присъединяването ѝ. По-специално се установяват срокове за определянето на излишните количества захар, за изтеглянето им и за представянето на доказателства от установените оператори в Хърватия за тяхното изтегляне. Определят се също така референтни периоди, които да се използват за изчисляване на вноските на Хърватия, ако излишните количества захар не бъдат изтеглени.
(2)
С оглед на времето, необходимо за задълбочен анализ на предоставената от Хърватия информация и за провеждането на обсъждания с посочената държава членка, както и за да се гарантира правилното прилагане на глава II, раздел 2 от Регламент за изпълнение (ЕС) № 170/2013, с Регламент за изпълнение (ЕС) № 50/2014 на Комисията (3) бяха удължени посочените в Регламент за изпълнение (ЕС) № 170/2013 срокове, свързани с определянето на излишните количества захар. В контекста на предоставената от Хърватия допълнителна информация се оказва, че извършеното с Регламент за изпълнение (ЕС) № 50/2014 удължаване на сроковете не е достатъчно и затова е необходимо допълнително удължаване на тези срокове.
(3)
Поради това Регламент за изпълнение (ЕС) № 170/2013 следва да бъде съответно изменен.
(4)
Мерките, предвидени в настоящия регламент, са в съответствие със становището на Комитета за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент за изпълнение (ЕС) № 170/2013 се изменя, както следва:
1)
В член 7, параграф 1 датата „30 септември 2014 г.“ се заменя с датата „31 декември 2014 г.“.
2)
В член 9, параграф 1 датата „30 юни 2015 г.“ се заменя с датата „30 септември 2015 г.“.
3)
Член 10 се изменя, както следва:
а)
датата „30 юни 2015 г.“ се заменя с датата „30 септември 2015 г.“;
б)
датата „29 февруари 2016 г.“ се заменя с датата „31 май 2016 г.“.
4)
Член 11 се изменя, както следва:
а)
в параграф 1 датата „30 септември 2015 г.“ се заменя с датата „31 декември 2015 г.“;
б)
в параграф 2, четвърта алинея датата „30 юни 2015 г.“ се заменя с датата „30 септември 2015 г.“.
5)
Член 12 се изменя, както следва:
а)
в параграф 1 датата „31 октомври 2015 г.“ се заменя с датата „31 януари 2016 г.“;
б)
параграф 2 се изменя, както следва:
i)
в първа алинея датата „30 юни 2015 г.“ се заменя с датата „30 септември 2015 г.“;
ii)
във втора алинея датата „29 февруари 2016 г.“ се заменя с датата „31 май 2016 г.“;
iii)
в трета алинея датата „31 декември 2015 г.“ се заменя с датата „31 март 2016 г.“
Член 2
Настоящият регламент влиза в сила на третия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 12 септември 2014 година.

Labels: 17
6
12
18
15